Elzevier
Store norske leksikon,Samfunn,Medier,Grafisk industri,Grafisk industrihistorie
Elzevier var en nederlandsk familiebedrift innen boktrykker-, bokhandler- og forlagsvirksomhet som ble drevet fra 1580 til 1713 i Leiden.
Elzevier-trykk har siden vært ettertraktet av samlere, særlig de elegante små duodesbind som firmaet brukte til sine utgaver av klassikere, og de såkalte res publicae, en slags reisehåndbøker med historisk og geografisk beskrivelse av forskjellige land. Verdenskjente trykksaker Grunnleggeren Ludvig Elzevier fra Leuven (1540–1617) etablerte seg i Leiden 1580 som bokbinder og bokhandler. Trykkeriet, som siden gjorde firmaets navn verdenskjent, ble først opprettet kort før Ludvigs død og nådde sin høyeste utvikling under ledelse av sønnesønnen Abraham Elzevier (1592–1652). Videreføring I 1880 ble et nytt forlagshus og boktrykkeri grunnlagt i Rotterdam med formål å bringe arven etter Elzevier videre. Firmaet kalte seg Elsevier og er i dag fortsatt i drift i Nederland, blant annet som utgiver av ut medisinsk og vitenskapelig litteratur. De bruker en logo som er basert på Elzeviers boktrykkermerke fra cirka 1620, med mottoet «Non Solus» som er latinsk for «Ikke alene». Les mer i Store norske leksikon bok bokbinderi boktrykkerkunst duodes